Source: https://beta.e-justice.europa.eu/13/MT/national_case_law?ENGLAND_AND_WALES&action=printMS&init=true&member=1
Timestamp: 2020-01-28 13:00:47+00:00
Document Index: 1986980

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Din it-taqsima tagħtik deskrizzjoni tal-ġurisprudenza tar-Renju Unit, u tiffoka fuq il-ġuriżdizzjoni tal-Ingilterra u Wales. Id-deskrizzjoni tikkonċentra fuq il-ġurisprudenza mill-bażijiet ta' dejta li jkunu disponibbli liberament għall-pubbliku.
Ġurisprudenza disponibbli fl-Ingilterra u Wales
Ħafna mill-ġurisprudenza tal-qrati tar-Renju Unit fil-ġuriżdizzjoni tal-Ingilterra u Wales hija aċċessibbli għall-pubbliku.
Il-kawżi kollha tal-Qorti Suprema u s-sentenzi sustantivi kollha tal-Qorti tal-Appell Ċivili jiġu rrappurtati. Is-sentenzi kollha tal-Qorti Amministrattiva, u wħud mis-sentenzi tal-Qorti Superjuri li jkunu ta' interess ġuridiku jew pubbliku partikolari, jiġu ppubblikati. Sentenzi tat-taqsima kriminali tal-Qorti tal-Appell jiġu ppubblikati jekk ikunu ta' interess ġuridiku jew pubbliku. Id-deċiżjonijiet minn kawżi tal-familja u xi kawżi kriminali jistgħu jkunu anonimizzati. Deċiżjonijiet tat-Tribunal tal-Ewwel Istanza u tat-Tribunal Superjuri jiġu ppubblikati meta jkunu ta' interess ġuridiku jew pubbliku.
Ladarba tinqata’ sentenza, hija normalment tiġi ppubblikata bejn 24 siegħa u ġimagħtejn wara. Jekk is-sentenza tingħata bil-miktub, normalment tiġi ppubblikata dakinhar stess.
Sentenzi tal-House of Lords: arkivju. Il-House of Lords kienet l-ogħla Qorti tal-Appell fir-Renju Unit sat-30 ta' Lulju 2009. Is-sentenzi kollha tal-Law Lords mill-14 ta' Novembru 1996 sat-30 ta' Lulju 2009 huma aċċessibbli mis-sit elettroniku tal-Parlament.
Arkivji Parlamentari. Aċċess għas-sentenzi tal-House of Lords qabel l-1996 jista' jsir permezz tal-Arkivji Parlamentari. L-Arkivji fihom kawżi ta' appell u reġistri oħrajn tal-House of Lords fil-kapaċità ġudizzjarja tagħha, li jmorru lura sal-1621
Is-sit elettroniku tal-Qorti Suprema. Mill-1 ta' Ottubru 2009, il-Qorti Suprema tar-Renju Unit assumiet il-ġuriżdizzjoni dwar il-punti ġuridiċi għall-kawżi ċivili kollha fir-Renju Unit u l-kawżi kriminali kollha fl-Ingilterra u Wales u fl-Irlanda ta' Fuq. Is-sentenzi kollha jinsabu fis-sit elettroniku tal-Qorti Suprema.
The Incoporated Council of Law Reporting (ICLR) hija għaqda karitattiva legali stabbilita fl-1865. Huma jippubblikaw ir-rapporti ġuridiċi tad-deċiżjonijiet ġudizzjarji tal-Qrati Superjuri u tal-Appell fl-Ingilterra u Wales. Ħafna mill-prodotti tagħhom huma pprovduti biss b'abbonament imma jipproduċu wkoll WLR Daily li jipprovdi taqsiriet b'xejn tal-kawżi fi żmien 24 siegħa mis-sentenza u faċilità bla ħlas ta' Tfittxija tal-Kawżi.
BAILII Il-British and Irish Legal Information Institute (L-Istitut Brittaniku u Irlandiż tal-Informazzjoni Ġuridika - BAILII) jipprovdi aċċess onlajn b'xejn għal sett komprensiv ħafna ta' materjali ġuridiċi primarji Brittaniċi u Irlandiżi fosthom il-ġurisprudenza. Il-faċilità ta' tfittxija tippermetti lill-utenti jfittxu l-kawżi fi qrati speċifiċi jew madwar ġuriżdizzjonijiet multipli.
Permezz tal-Proġett Open Law, BAILII qed jidentifika wkoll kawżi prinċipali mill-imgħoddi u jagħmilhom aċċessibbli liberament u bla ħlas fuq l-internet bħala appoġġ għall-edukazzjoni ġuridika.
Reċentement BAILII kkollabora mal-ICLR u issa jipprovdi ħoloq għat-taqsiriet tas-sentenzi tal-ICLR (meta jkun hemm) bl-għażla li tixtri r-rapport awtorizzat tal-kawża mill-ICLR f'format PDF.
Il-ġabriet li ġejjin huma aċċessibbli mis-sit elettroniku ta' Bailii:
Id-Deċiżjonijiet tal-Qorti tal-Appell tal-Ingilterra u Wales (Taqsima Ċivili)
Id-Deċiżjonijiet tal-Qorti tal-Appell tal-Ingilterra u Wales (Taqsima Kriminali)
Id-Deċiżjonijiet tal-Qorti Superjuri tal-Ingilterra u Wales (Qorti Amministrattiva)
Id-Deċiżjonijiet tal-Qorti Superjuri tal-Ingilterra u Wales (Taqsima tal-Ammiraljat)
Id-Deċiżjonijiet tal-Qorti Superjuri tal-Ingilterra u Wales (Taqsima tal-Kanċellerija)
Id-Deċiżjonijiet tal-Qorti Superjuri tal-Ingilterra u Wales (Qorti Kummerċjali)
Id-Deċiżjonijiet tal-Qorti Superjuri tal-Ingilterra u Wales (Qorti tal-Protezzjoni)
Id-Deċiżjonijiet tal-Qorti Superjuri tal-Ingilterra u Wales (Uffiċċju tal-Ispejjeż tal-Qorti Superjuri)
Id-Deċiżjonijiet tal-Qorti Superjuri tal-Ingilterra u Wales (Qorti tal-Exchequer)
Id-Deċiżjonijiet tal-Qorti Superjuri tal-Ingilterra u Wales (Taqsima tal-Familja)
Id-Deċiżjonijiet tal-Qorti Superjuri tal-Ingilterra u Wales (Taqsima tal-Qorti tar-Re)
Id-Deċiżjonijiet tal-Qorti Superjuri tal-Ingilterra u Wales (Qorti Merkantili)
Id-Deċiżjonijiet tal-Qorti Superjuri tal-Ingilterra u Wales (Qorti tal-Privattivi)
Id-Deċiżjonijiet tal-Qorti Superjuri tal-Ingilterra u Wales (Taqsima tal-Qorti tar-Reġina)
Id-Deċiżjonijiet tal-Qorti Superjuri tal-Ingilterra u Wales (Qorti tat-Teknoloġija u l-Kostruzzjoni)
Id-Deċiżjonijiet tal-Qorti tal-Privattivi tal-Kontea tal-Ingilterra u Wales, tal-Qorti tal-Intrapriża tal-Proprjetà Intellettwali (mill-2013)
Il-Qorti tal-Maġistrati tal-Ingilterra u Wales (Familja)
Il-Qorti tal-Kontea tal-Ingilterra u Wales (Familja)
Ir-Rapporti Ingliżi (mill-1220 sal-1873) jinsabu f'CommonLII
It-Tribunali
Deċiżjonijiet tat-Tribunal tal-Istandards tal-Kura tal-Ingilterra u Wales
It-Tribunal tal-Artijiet tal-Ingilterra u Wales
BAILLII jinkludi wkoll dettalji tad-deċiżjonijiet ta’ diversi tribunali tar-Renju Unit:
Tribunal Superjuri (Awla tal-Appelli Amministrattivi)
Tribunal Superjuri (Awla tat-Taxxi u l-Kanċellerija)
Tribunal Superjuri (Awla tal-Immigrazzjoni u l-Ażil)
Tribunal Superjuri (Awla tal-Artijiet)
Tribunal tal-Ewwel Istanza (Awla Regolatorja Ġenerali)
Tribunal tal-Ewwel Istanza (Awla tas-Saħħa, l-Edukazzjoni u l-Kura Soċjali)
Tribunal tal-Ewwel Istanza (Taxxi)
It-Tribunal tal-Appelli tal-Kompetizzjoni tar-Renju Unit
Servizz ta' Soluzzjoni għat-Tilwim dwar in-Nominet UK
Il-Kummissjoni tal-Appelli Speċjali dwar l-Immigrazzjoni
It-Tribunal tal-Appelli Industrijali tar-Renju Unit
Id-Deċiżjonijiet tat-Tribunali dwar is-Servizzi u s-Swieq Finanzjarji tar-Renju Unit
It-Tribunal għall-Ażil u l-Immigrazzjoni tar-Renju Unit
It-Tribunal tal-Informazzjoni tar-Renju Unit inkluż il-Bord tal-Appell tas-Sigurtà Nazzjonali
Id-Deċiżjonijiet tal-Kummissarji Speċjali tat-Taxxa fuq id-Dħul tar-Renju Unit
Id-Deċiżjonijiet tal-Kummisarji tal-Appoġġ għat-Tfal u s-Sigurtà Soċjali tar-Renju Unit
Id-Deċiżjonijiet tat-Tribunali tal-VAT u d-Dazji tar-Renju Unit
Id-Deċiżjonijiet tat-Tribunali tal-VAT u d-Dazji tar-Renju Unit (Dwana)
Id-Deċiżjonijiet tat-Tribunali tal-VAT u d-Dazji tar-Renju Unit (Sisa)
Id-Deċiżjonijiet tat-Tribunali tal-VAT u d-Dazji tar-Renju Unit (Taxxa fuq il-Primjum tal-Assikurazzjoni)
Id-Deċiżjonijiet tat-Tribunali tal-VAT u d-Dazji tar-Renju Unit (Taxxa fuq il-Miżbliet)
BAILLII House of Lords Sit elettroniku tal-Qorti Suprema ICLR
L-aħħar aġġornament: 09/10/2014